Degreja

Degreja () ir upe Austrālijas ziemeļrietumos, Rietumaustrālijas štatā, Pilbaras reģionā. Garums 193 km (kopā ar Okoveru 468 km),De Grey River, Landgate, Government of Western Australia. Arhivēts 2021. gada 21. oktobrī. Skatīts 2022, gada 27. oktobrī. baseina platība 56 720 km².De Grey River, Australian Natural Resources Atlas, 2009. gada 13. maijā. Arhivēts 2008, gada 4. augustā. Skatīts 2022. gada 27. oktobrī

Sākas, satekot Okoverai (Oakover) ar Nullagini (Nullagine), tek gar Lielā Smilšu tuksneša rietumu malu ziemeļrietumu virzienā, netālu no ietekas pagriežas uz ziemeļiem un ietek Indijas okeānā ap 70 km uz ziemeļaustrumiem no Porthedlendas. Sausajā gadalaikā izžūst. Upes ieleju izmanto aitu, liellopu un zirgu ganībām. Lielākās pietekas ir Šo (Shaw) un Kungana (Coongan), abas kreisās. Dažus kilometrus no ietekas, pie Degrejas ciemata, upi šķērso Lielā Ziemeļu šoseja (Great Northern Highway), kas savieno Pērtu ar Vindemu.De Grey River, Britannica.com. Skatīts 2023. gada 20. janvārī.

Upi 1861. gadā atklāja austrāliešu ceļotājs Frānsiss Gregorijs (Francis Gregory), kas nosauca to Karaliskās ģeogrāfu biedrības prezidenta grāfa de Greja (Earl de Gray) vārdā. 1888. gadā Degrejas ielejā celti zelta meklētāju pagaidu ciemati.

 Atsauces 

 Ārējās saites 

Kategorija:Austrālijas upes